དཔེ་མཚོན་ཆུང་ཆུང་ཞིག་དྲངས་ན་སྔོན་མ་དོལ་རྒྱལ་གྱི་རྩོད་རྙོག་ཆེ་བའི་སྐབས་མི་ནུས་པ་མེད་མཁན་ཁག་ཅིག་གིས་དོལ་རྒྱལ་བསྟེན་མཁན་དུ་འབོད་པ་ཁག་ཅིག་ལ་ཁ་གཏད་གཅོག་པ་དང་།ཁ་རྡུང་མངོན་ལྐོག་གང་རུང་ནས་མང་པོ་བཏང་ཡོད་པ་དང་།དེ་ནི་གཙོ་བོ་༧གོང་ས་མཆོག་གི་བཀའ་དགོངས་བསྒྲུབས་པ་ཞིག་ཏུ་འགྲེལ་བརྗོད་བྱེད་བཞིན་ཡོད།དོལ་རྒྱལ་བསྟེན་མཁན་མི་སྣ་ནུས་པ་ཅུང་ཙམ་ཡོད་མཁན་ཁག་ཅིག་གིས་༧གོང་ས་མཆོག་གི་སྐུ་མདུན་དུ་བཅར་ནས་དོལ་རྒྱལ་བསྟེན་གསོལ་མཚམས་འཇོག་བྱས་པར་བརྟེན།༧གོང་ས་མཆོག་གིས་ཐུགས་མཉེས་པོ་གནང་བ་མ་ཟད།དེ་དག་གི་མི་རེ་ཟུང་ནི་གྲྭ་ཚང་ཆེ་ཁག་གི་དགེ་སྐོས་དང་མི་སྣ་གྲགས་ཅན་གྱི་ནང་དུ་ཚུད་ནའང་།སྔོན་མ་ཁ་བཏང་ནས་རྒྱུག་སྡོད་མཁན་དག་ནི་ད་ལྟའང་གནས་བབས་དེ་ལས་ཞན་དུ་སོང་མེད་ཀྱང་།ཡག་ཏུ་སོང་མེད་པ་དང་མི་མང་པོ་ཞིག་གི་མིག་ནང་དུའང་མཐོང་དང་ཆ་འཇོག་གང་ཡང་མེད།དེ་དང་དེ་ལྟ་བུ་ཨ་ཕྲུག་དག་ལ་འཕྲད་བཞིན་པའི་དཀའ་ངལ་ཆེ་ཤོས་ནི།ཨ་ཕྲུག་བྱས་ནས་གནས་བབས་ཡག་ཏུ་འགྲོ་རྒྱུའི་ཚབ་ལ་གནས་བབས་སྡུག་ཏུ་འགྲོ་མཁན་ཧ་ཅང་གི་མང་བ་ཡོད།